|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie ponuky – prieskum trhu**v zmysle § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.** |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | **Ing. Emília Michaličková**e-mail: emichalickova@konsolidacna.sk  | Tel: 02/ 57 289 326 |

 |  |

1. **Funkčná špecifikácia predmetu zákazky**

Predmetom zákazky je dodanie služieb verejnému obstarávateľovi (ďalej aj „SK, a.s.“), ktorými sa v informačnom systéme pre správu a vymáhanie pohľadávok IS CDT2 (ďalej aj „IS CDT2“) zabezpečí spracovanie veľkého množstva doručených požiadaviek na zastavenie starej exekúcie a s tým spojené procesy potrebné na posúdenie oprávneného zastavenia starej exekúcie, preverenie podmienok na podanie námietok proti Upovedomeniu o zastavení starej exekúcie, posúdenie majetkových pomerov dlžníka na podanie nového návrhu na vykonanie exekúcie. Pre posúdenie nároku na vyplatenie paušálnej odmeny exekútorovi je potrebné tiež preverenie zaevidovania exekučného konania v Centrálnom registri exekúcií, to si vyžiadalo integráciu na Centrálny register exekúcií a nastavenie procesu hromadného preverovania. V procese zastavovania starých exekúcií sa rieši tiež hromadný odpis pohľadávok za podmienky, keď sa nepristúpi k opätovnému podaniu návrhu na vykonanie exekúcie.

***Právny popis procesov:***

# Dňa 26.6.2019 bol Národnou radou Slovenskej republiky schválený a dňa 1.1.2020 nadobudne účinnosť zákon č. 233/2019 Z. z. o ukončení niektorých exekučných konaní a o zmene a doplnení niektorých zákonov (ďalej aj „Zákon o exekúciách“), ktorý upravuje postup ukončenia exekučných konaní začatých pred 1. aprílom 2017 a vedených podľa predpisov účinných do 31. marca 2017, a osobitosti postupu pri podávaní opätovného návrhu na vykonanie exekúcie (opätovný návrh – repodaj).

# Pre účely Zákona o exekúciách sa starou exekúciou rozumie exekúcia začatá pred 1. aprílom 2017 vedená podľa predpisov účinných do 31. marca 2017.

# Stará exekúcia sa Zákonom o exekúciách zastavuje, ak:

# uplynula rozhodná doba a nejde o exekúciu, ktorou sa vymáha výživné,

# oprávnený alebo povinný zanikol bez právneho nástupcu alebo dedičské konanie po oprávnenom alebo povinnom bolo zastavené z dôvodu, že nezanechal žiaden majetok alebo zanechal majetok len nepatrnej hodnoty,

# zastavenie starej exekúcie navrhol oprávnený alebo

# dôvod na zastavenie starej exekúcie vyplýva z osobitného predpisu upravujúceho konkurzné konanie.

# Sledovanie rozhodnej doby pre zastavenie starej exekúcie je doba piatich rokov od dátumu doručenia prvého poverenia exekútorovi na vykonanie exekúcie. Ak v rozhodnej dobe nedošlo k vymoženiu celého vymáhaného nároku, platí, že sa nezistil majetok, ktorý by stačil aspoň na úhradu trov starej exekúcie.

# Ak súd ku dňu, keď sa má stará exekúcia podľa Zákona o exekúciách zastaviť rozhoduje o odklade starej exekúcie a odklad starej exekúcie povolí, odklad starej exekúcie je povolený alebo je stará exekúcia odložená, rozhodná doba sa predlžuje o 12 mesiacov odo dňa uplynutia doby, na ktorú je stará exekúcia odložená.

# Rozhodná doba neuplynie skôr ako 12 mesiacov od právoplatnosti rozhodnutia súdu, ak súd ku dňu, keď sa má stará exekúcia zastaviť, rozhoduje o:

# námietkach proti zastaveniu starej exekúcie,

# zastavení starej exekúcie,

# odklade starej exekúcie a odklad starej exekúcie nepovolí,

# vylúčení veci zo starej exekúcie,

# návrhu na pripustenie zmeny účastníka exekučného konania na strane povinného a zmenu účastníka exekučného konania povolí,

# schválení príklepu,

# schválení rozvrhu výťažku.

# Upovedomenie o zastavení starej exekúcie vyhotoví exekútor a zašle oprávnenému najneskôr do 120 dní od zastavenie starej exekúcie. Dátum doručenia Upovedomenia o zastavení starej exekúcie je dôležitý údaj. Od toho dátumu sa počíta doba na podanie námietok proti upovedomeniu o zastavení starej exekúcie. Dôležitý je tento dátum pre posudzovanie nároku na paušálne trovy exekútora.

# Pre spracovanie upovedomení o zastavení starej exekúcie a posudzovanie nároku na paušálne trovy je sledovaná evidencia starej exekúcie v Centrálnom registri exekúcií. Na zisťovanie uvedenej skutočnosti je potrebné mať rozdelené informácie o povinnom v štruktúre osobitne meno, osobitne priezvisko, osobitne dátum narodenia, osobitne IČO pri právnických osobách.

# Definovaná štruktúra osobných údajov o povinnom sa využíva tiež pri preverovaní majetkových pomeroch povinného.

# Pre posúdenie opätovného podania návrhu na vykonanie exekúcie sú dôležité majetkové pomery dlžníka, ktoré je potrebné preveriť a zaevidovať v IS CDT2. Informácia o vydaní exekučného príkazu je dôležitý údaj pre sledovanie podmienok na podanie opätovného návrhu na vykonanie exekúcie.

1. **Popis existujúceho stavu**

IS CDT2 je systém pre správu a vymáhanie pohľadávok, kde sa evidujú jednotlivé formy vymáhania ako sú: exekúcie, konkurzy, likvidácie, dobrovoľné dražby, dedičské konania, súdne spory. Slúži na evidovanie komunikácie so správcami konkurznej podstaty, exekútormi, ďalej prebieha automatické denné sťahovanie Obchodného vestníka a párovanie na portfólio SK, a.s. Napárované informácie z Obchodného vestníka sa automaticky rozosielajú zamestnancom SK, a.s., ktorí majú v správe príslušný subjekt.

1. **Technická a funkčná špecifikácia:**
	1. Rozšírenie evidenčných údajov o subjekte, osobitne meno, priezvisko, titul pred menom, titul za menom, rodné priezvisko, pohlavie, ulica, súpisné číslo, evidenčné číslo, PSČ, mesto. Upraviť import rozpracovaných údajov o subjekte zo SRS. Osobitne vytvoriť položku na rodné číslo a zvlášť na IČO. Vymenované údaje zobrazovať v prehľade dlžníkov. V prehľade zobrazovať aj údaj dátum narodenia, ktorý je už evidovaný vo zvlášť vytvorenom poli. Editovateľnosť novovytvorených polí nastaviť podľa spôsobu napĺňania, ktorý umožní editovať pole priamo v IS CDT2 alebo bude predmetom importu z externého zdroja.
	2. Spracovanie vyťažovaných údajov z dokumentov v Gscan a s tým súvisiace spracovanie procesov exekučných konaní v IS CDT2. Z vyťažených údajov sa budú dopĺňať do IS CDT2 potrebné dátumy, ktoré budú slúžiť na posúvanie procesov v rámci procesu zastavenia starých exekúcií. Nastavenie sledovania lehôt pre podanie námietok proti zastaveniu starej exekúcie alebo pre podanie nového návrhu na vykonanie exekúcie. Zapracovanie kontroly na doručenie upovedomenia o zastavení exekúcie exekútorom. Pri omeškaní doručenia upovedomenia exekútor nemá nárok na úhradu paušálnej odmeny. Sledovanie zaevidovania exekučného konania v Centrálnom registri exekúcií, sledovanie prichádzajúcich úhrad a automatické vyraďovanie exekučných konaní z prvotného zaradenie do zoznamu starých exekúcií navrhnutých na zastavenie.
	3. Spracovanie námietok proti zastaveniu starej exekúcie, spracovanie navrhnúť na dve možnosti na individuálne aj hromadné spracovanie. Podľa formulára na podanie námietok pripraviť potrebné údaje pre vyplnenie formulára a predgenerovať dokument, ktorý sa WS službami spracuje zároveň v systéme elektronickej registratúry IIS MIS. Vygenerovaný dokument sa uloží k založenému registratúrnemu záznamu v IS MIS. V IS CDT2 sa uloží k exekučnému konaniu informácia o podaní námietok.
	4. Spracovanie repodajov exekúcie, príprava vstupných dát pre formulár podania návrhu na vykonanie exekúcie, vytvorenie prepojenia na registratúru IS MIS. Pripraviť možnosť individuálneho aj hromadného podávania návrhov na exekúciu. Pripraviť export dát v štruktúre potrebnej pre vyplnenie formulára na podanie návrhu na vykonanie exekúcie (repodaj). Pred podaním návrhu na vykonanie exekúcie vykonať kontrolu exportovaných údajov. Zapracovať automatické uzatváranie starých exekúcií a otváranie nový exekúcií s uvedením čísla konania starej exekúcie pri pohľadávke.
	5. Proces Hromadných odpisov pohľadávok, ktoré vyplynú z vyhodnotenia procesu zastavenia starej exekúcie. Pohľadávky priradené k exekučnému konaniu, ktoré nepôjdu na repodaj, sa zaradia do Hromadného odpisu s jedným typom dôvodu odpisu ako daňovo uznaný odpis. Do  odpisu sa pripojení dokument (uznesenie o zastavení starej exekúcie). Zapracovať kontroly na správnosť zaradenia pohľadávok do Hromadného odpisu.
	6. Vytvorenie schvaľovacej sekcie exekučných konaní pre úhradu faktúry na zaplatenie paušálnej odmeny exekútorovi. Proces schvaľovania umožní schválenie jednotlivo alebo hromadné potvrdenie ponúkaného zoznamu.
	7. Spracovať analýzu na optimalizáciu súčasných funkcionalít IS CDT2. Prehodnotiť formy zobrazovania jednotlivých sekcií, upraviť triedenia záznamov pre zobrazenie v sekciách. Pri nahrávaní nových záznamov vypĺňať automatikou čo najviac údajov, ktoré sa dajú dotiahnuť na základe vzájomných väzieb údajov.
	8. Upraviť Úvodnú stránku IS CDT2, kde sa budú v novovytvorenom okne zobrazovať prichádzajúce Upovedomenia o zastavení starej exekúcie s preklikom do príslušnej kontrolnej zostavy, okno s exekúciami na námietky s uvedením lehoty s preklikom (farebne odlíšiť automatickú zmenu stavu), dve okná s Repodajmi podľa lehoty (30 dní a 1 rok) s preklikom (farebne odlíšiť akútne prípady – 3 dni do lehoty).
	9. Vytvoriť importné procedúry na vypĺňanie dát k exekúciám dodaných od exekútorov prípadne  dodaných iným subjektom.
	10. Zapracovať nový spôsob vykonávania zmeny dlžníka. Nový spôsob si vyžiada úpravu existujúceho riešenia. Podľa nového návrhu by sa menilo len ID\_SUBJ na pohľadávkach a na vymáhaniach.
	11. Integrácia SK, a.s. na kataster nehnuteľností (vrátane vypracovania integračného zámeru), import získaných informácií o nehnuteľnostiach k subjektom v IS CDT2 v rozsahu číslo listu vlastníctva, kraj, okres, druh nehnuteľnosti, spoluvlastnícky podiel, výmera pri pozemkoch s možnosťou prekliku na kataster portál pre podrobné zobrazenie listu vlastníctva.
	12. Vytvorenie rezervy v hodnote 5 % z navrhovanej sumy bez DPH na spracovanie nových funkcionalít v existujúcom informačnom systéme, ktoré vyplynú počas procesu zastavovania starých exekúcií.
2. **Zmluvné podmienky:**

Po vyhodnotení ponúk uchádzačov bude s úspešným uchádzačom uzatvorená Zmluva o poskytovaní služieb, ktorej záväzný návrh uvedený v **Prílohe č. 2** tejto Výzvy. Nakoľko úspešný uchádzač bude prichádzať do styku s osobnými údajmi, verejný obstarávateľ vyžaduje aj uzatvorenie Zmluvy o spracúvaní osobných údajov, ktorej záväzný návrh je spolu s jej prílohami č. 1 až 4 uvedený v **Prílohe č. 3** tejto Výzvy. Návrh Prílohy č. 3 návrhu Zmluvy o spracúvaní osobných údajov **je uchádzač povinný vyplniť, vypracovať a predložiť** podľa bodu 5. písm. c) tejto Výzvy. Uchádzačom vypracovaný a predložený návrh Prílohy č. 3 návrhu Zmluvy o spracúvaní osobných údajov bude predstavovať minimálny rozsah bezpečnostných, technických a organizačných opatrení, ktoré sa uchádzač zaväzuje prijať a dodržiavať počas spracúvania osobných údajov v prípade, ak s ním verejný obstarávateľ uzavrie Zmluvu o poskytovaní služieb a Zmluvu o spracúvaní osobných údajov. Text návrhu Prílohy č. 3 návrhu Zmluvy o spracúvaní osobných údajov, ktorý uchádzač obdrží v Prílohe č. 3 tejto Výzvy, nie je záväzný, predstavuje minimálne požiadavky verejného obstarávateľa, ktoré by mal úspešný uchádzač ako sprostredkovateľ spĺňať z pohľadu spracúvania osobných údajov.

1. **Cenová ponuka**

V nadväznosti na uvedené si Vás dovoľujeme požiadať o predloženie cenovej ponuky na celý predmet zákazky opísaný v bode 3. tejto Výzvy.

***Cenová ponuka musí obsahovať:***

1. základné identifikačné údaje uchádzača v zmysle **Prílohy č. 1. tejto Výzvy,**
2. cenovú ponuku predloženú v zmysle **Prílohy č. 1. tejto Výzvy,**
3. vypracovaný návrh prílohy č. 3 Zmluvy o spracúvaní osobných údajov, ktorý je uvedený **v Prílohe č. 3** tejto Výzvy, v ktorom uchádzač uvedie technické, bezpečnostné a organizačné opatrenia na zabezpečenie ochrany osobných údajov, ktoré musí spĺňať ešte pred spracúvaním osobných údajov a v súlade s návrhom Zmluvy o ochrane osobných údajov.
4. Doklad (sken) o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky.
5. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
6. **Kontaktná osoba vo veciach obsahovej stránky predmetu zákazky:**

Ing. Emília Michaličková, tel. 02/57 289 326, e-mail: emichalickova@konsolidacna.sk

1. **Miesto dodania predmetu zákazky:**

Cintorínska 21, 814 99 Bratislava 1

1. **Kritérium na hodnotenie ponúk:**

Kritériom na hodnotenie ponúk je najnižšia cena za celý predmet zákazky opísaný v bodoch 1. až 3.

1. **Lehota na predkladanie ponúk:**

**22.11.2019**

1. **Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky tejto Výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu o poskytovaní služieb s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

Príloha č. 1: Cenová ponuka,

Príloha č. 2: návrh Zmluvy o poskytnutí služieb,

Príloha č. 3: návrh Zmluvy o spracúvaní osobných údajov vrátane jej príloh č. 1 až 4.